34 
foretagne Folketælling beløb sig til 22,760 eller omtrent 6,411 
paa Kvadratmilen. 
Som hele den lange Ørække, der fra Yucatan i en stor Bue 
strækker sig rundt til Nordostspidsen af Sydamerika, er St. Croix 
af vulkansk Oprindelse og maa som de andre mindre Øer nærmest 
opfattes som en op af Havet ragende Top af en sunken Bjergkjæde, 
der ved en dyb Kløft har været adskilt fra sine nærmeste Naboer. 
Denne Kløft, som nu er en dyb Havarm, maa selvfølgelig have 
isoleret Øen en Del fra sine Naboer, selv da de vare indbyrdes 
landfaste, hvilket endnu viser sig i ikke ubetydelige Forskjellig- 
heder i Floraen, som længere henne ville blive nærmere omtalte. 
Kysterne hæve sig i Nordvest steilt op af Havet til en Høide 
af indtil 800 Fod med flere Hundrede Favnes Dybde i kort Afstand 
fra Land, medens Vestkysten og især Sydkysten ere flade og tem- 
melig jevnt skraane af mod de større Havdybder. 
Udfor Øens østlige Del strækker der sig en c. 2 Mile lang 
Grund, hvorpaa den lille steile Holm Buck Island og den endnu 
mindre Grønkayen hæve sig ikke langt fra Nordostkysten, som er 
afvexlende flad og steil. 
Sin største Højde over Havet har Øen i sin bredere vestlige 
Del, hvis hele nordlige Trediedel, med Undtagelse af en lille smal 
Slette langs Nordkysten, bestaar af et grenet Høidedrag, der løber 
i Retningen fra Øst til Vest, og som nærmest Vestkysten breder 
sig noget mere ud mod Syd. 
Dette Højland, hvis mest fremragende Punkter ere Bodkin 
(970 eng. Fod), Saltriver Bakker (872'), St. Georges Hill nær 
Frederikssted (937') og især Øens to høieste Toppe, Mount Eagle 
(1150) og Blue Mountain (1090), skraaner paa den sydlige Side 
jevnt nedad til en udstrakt Slette, som indtager det Øvrige af 
Øens vestlige Del, hvor dens Flader kun hist og her nær Syd- 
kysten afbrydes af mindre isolerede Høidedrag, hvis Elevation over 
Havet ikke overstiger 250", og af hvilke det langstrakte Kingshill 
Høidedrag er det betydeligste. 
